‘சடம்’ என்ற வாயு ஜீவாத்மாவை இந்த உடலுக்குள் கட்டிப்போட்டு வைக்கிறது. கண்ணனைத் தியானித்து, அதனால் சடம் என்னும் வாயுவையே வென்றதால் சடகோபர் என்றும் சடாரி என்றும் மாறன் அழைக்கப்பட்டார். அந்த சடகோபர் தான் ஆழ்வார்களின் தலைவராகக் கொண்டாடப்படும் நம்மாழ்வார். அவரே திருமாலின் பாதுகையாக இருப்பதால், கோயில்களில் பெருமாளுடைய பாதுகை ‘சடாரி’ என்ற நம்மாழ்வாரின் பெயரை இட்டே அழைக்கப்படுகிறது.